open-index/open-wikipedia-markdown huggingface dataset:
Ivanas Krylovas

**Ivanas Krylovas** (; 1769 m. vasario 13 d. – 1844 m. lapkričio 21 d.) – garsus rusų poetas, pagarsėjęs savo pasakėčiomis.

## Biografija

Ivanas Krylovas gimė Maskvoje. Vaikystėje gyveno Orenburge ir Tverėje. Tėvas buvo pasižymėjęs karininkas, mirė 1779 m., kai Ivanui buvo 10 metų. Po keleto metų Krylovų šeima persikraustė į Sankt Peterburgą. I. Krylovas Peterburge buvo gavęs valstybės tarnybą, kurią vėliau paliko.

1783 m. pradėjo literatūrinę karjerą kaip rašytojas satyrikas, leidėjui pardavė pirmą komediją. Leido satyrinį žurnalą „Dvasių paštas“ (*Почта духов*). 1809–1843 m. parašė apie 200 pasakėčių, kurios buvo išleistos 9 leidiniais, buvo ne kartą leisti papildomais dideliais tiražais. Dalies pasakėčių siužetus paėmė iš Ezopo ir Lafonteno kūrybos, vėliau kūrė pasakėčias pagal savo siužetus.

Daug išsireiškimų iš Krylovo pasakėčių tapo sparnuotomis frazėmis.

## Bibliografija
* Pasakėčios / I. A. Krilovas. – Vilnius:Valstybinė grožinės literatūros leidykla, 1949. – 97 p.
* Pasakėčios / Ivanas Krylovas ; iliustr. Rimvydas Kepežinskas. – Vilnius:Vyturys, 1988. – 79 p. – ISBN 5-7900-0045-2
Išsiblaškymas

**Išsiblaškymas** – labai dažnas dėmesio nušokimas į nesvarbius ar neesminius išorinius dirgiklius. Tai gebėjimo susikaupti ir tikslingai veikti sutrikimas. Tai valingo dėmesio defektas, atsirandantis dėl nuovargio, motyvacijos stokos, somatinių sutrikimų (dažnai susijusių su mąstymo sutrikimais), konkuruojančių stiprių dirgiklių. Tie dirgikliai gali būti išoriniai (ateinantys per jutimo organus iš aplinkos) ir vidiniai (mintys, emocijos, vidiniai fiziniai poreikiai).

Išsiblaškymas būna funkcinis arba organinis.

## Išsiblaškymo atmainos

Yra išskiriamos trys išsiblaškymo atmainos:
# *Tikras* išsiblaškymas – nuolatinis nesugebėjimas ilgiau susikaupti ir atsispirti trukdymams.
# *Laikinas* išsiblaškymas – kai dėmesys susilpnėja nuvargus, neišsimiegojus ar labai susijaudinus.
# *Netikras* išsiblaškymas. Jo priežastis yra labai sutelktas dėmesys į vieną kurį nors objektą ar veiklą.

## Šaltiniai
Sausės lagūna

**Sausės lagūna** ( 'gluosnio lagūna') – didžiausia lagūna Urugvajaus Maldonado departamente, apie 12 km ilgio ir vidutiniškai 6 km pločio.

Pietinė ir pietvakarinė lagūnos dalis naudojama kaip hidroplanų aerodromas.

Lagūnoje leistinas burlenčių sportas, kitų ne motorinių vandens aparatų judėjimas.

## Šaltiniai
Ameboidai

**Ameboidai** – organizmai ar ląstelės, kurie neturi pastovios kūno formos, sudaro pseudopodijų tipo kyšulius ir juda kaip amebos pseudopodijomis.

Terminu *ameboidai* vadinami:
* iš tikro egzistuojantys amebų tipo organizmai (protistai)
* amebiškos sandaros specializuotos daugialąsčių organizmų ląstelės
* fantastinių būtybių klasė *[[ameboidai (RPG)|ameboidai]]*.
Egidijus Majus

**Egidijus Majus** (g. 1984 m. sausio 5 d.) – Lietuvos futbolininkas. Žaidė centro gynėjo pozicijoje.

2010 m. rugsėjo 18 d. sudarė dvejų metų kontraktą su Panevėžio „Ekrano“ klubu, tačiau jam nepavyko įsitvirtinti klube, todėl 2011 m. sausio 10 d. pasirašė penkių mėnesių sutartį su Irano Teherano miesto „Steel Azin“ klubu.

## Laimėjimai

* A lyga: 2010, 2011 m.
* LFF taurė: 2010, 2011 m.

## Nuorodos
*
Ameboidai (RPG)

**Ameboidai** () – didžiules amebas primenančių fantastinių būtybių klasė. Pats terminas *ameboidai* naudojamas kai kuriuose vaidmenų žaidimuose (Dungeons & Dragons, Kariai ir Magai), tačiau tokie padarai sutinkami daugelyje įvairių žaidimų, taip pat ir kompiuteriniuose (World of Warcraft, Minecraft ir kituose).

Jai priklauso organizmai, pasižymintys:
* biologinėmis ameboidų savybėmis:
** pastovios kūno formos neturėjimas
** pseudopodijų sudarymas ir judėjimas pseudopodijomis
* fantastinėmis savybėmis:
** stambūs (nuo sprindžio iki kelių metrų skersmens)
** drebutiška ar panaši konsistencija
** dažnai būdingas atsparumas duriamiems, smogiamiems ir net kertamiems ginklams dėl drebutiškumo. Veikia ugnis, šaltis, elektra.

Šiai klasei priskiriamos šios fantastinės būtybės:

Vaidmenų žaidimuose D&D ir ADD ameboidinių būtybių yra daugiau rūšių, negu pateikta šioje lentelėje.

## Nuorodos
* Beitas K. (1994) Fantastinis vaidmenų žaidimas KARIAI IR MAGAI: taisyklių priedas Nr.1.
Darvydas Šernas

**Darvydas Šernas** (g. 1984 m. liepos 22 d.) – buvęs Lietuvos futbolininkas, krašto saugas. Atstovavo nacionalinei futbolo rinktinei.

## Karjera
Futbolininko karjerą Darvydas Šernas pradėjo Alytuje. Pirmasis profesionalus jo klubas buvo Alytaus „Dainava“, kuriame futbolininkas debiutavo 2001 m. Po dvejų metų gimtajame Alytuje kairiakojį futbolininką pasikvietė Vilniaus „Vėtra“. Šioje ekipoje Šernas subrendo ir gavo kvietimą į rinktinę. 2008 m. rudenį „Vėtros“ klubą ištikus finansinei krizei Šernas buvo išnuomotas Rusijos „Premier“ lygoje rungtyniaujančiai Nalčiko „Spartak“ ekipai. 2009 m. pradžioje Šernas pasirašė ilgalaikį trejų metų kontraktą su tuo metu I Lenkijos lygoje pirmavusiu Lodzės „Widzew“ klubu. Šiame klube lietuvis greitai apsiprato ir tapo pagrindiniu startinės sudėties žaidėju.

2011 m. liepos 14 d. pasirašė trejų metų sutartį su Liublino „Zagłębie“ klubu. 2013 m. sausio 7 d. iki sezono pabaigos išnuomotas Turkijos „Gaziantepspor“ klubui. 2014 m. Gaziantepo klubas iki sezono pabaigos išnuomojo žaidėją Australijos Perto „Glory“ klubui. 2015 m. sausio pabaigoje persikėlė į Škotiją ir atstovavo Ross County FC klubą.

2018 m. sausio mėn. išvyko į Izraelį ir ten atstovavo Kfar Sabos „Hapoel“ klubui, kuris žaidė antros pakopos pirmenybėse. Atvykimo metu užėmė antrą vietą ir pretendavo kilti į elito divizioną. 

2018 m. vasarą persikėlė į Uzbekijos Sogdiana Jizzakh klubą. 

2019 m. baigė profesionalaus futbolininko karjerą tuometiniame Klaipėdos „Atlanto“ klube.

## Futbolo veikla

2020 m. birželio 1 d. Darvydas Šernas, Robert Šuškevič ir Tomas Staniūnas įkūrė vaikų futbolo akademiją Vilnius Football Academy.

## Laimėjimai
* Geriausias Lietuvos futbolininkas: 2010 m.
* A Lyga: 2015 m.
* LFF Supertaurė: 2016 m.
* A Lygos sidabro laimėtojas: 2017 m.
* Rezultatyviausias A lygos žaidėjas: 2017 m.
* Baltijos taurės laimėtojas: 2010 m.

## Rinktinė
Nacionalinėje rinktinėje debiutavo 2008 m. vasarą rungtynėse prieš Čekiją. Pirmąjį įvartį atstovaudamas rinktinei pelnė draugiškose rungtynėse prieš Andorą. Taip pat pelnė pergalingą įvartį atrankos rungtynėse prieš Čekiją.

## Įvarčiai rinktinėje

## Šaltiniai

## Nuorodos
* Soccerway
* Transfermarkt
Salto Grandės užtvanka

**Salto Grandės užtvanka** () – užtvanka ir tvenkinys Urugvajaus upėje, netoli Salto (Urugvajus) ir Konkordijos (Argentina) miestų.

Užtvanka su hidroelektrine pradėta statyti 1974 m., elektros gamyba – 1979 m. Hidroelektrinėje yra 14 Kaplano turbinų, kurių bendras galingumas 1890 megavatų. Užtvenkus upę susidarė vandens telkinys, kurio plotas apie 783 km². Virš užtvankos yra Didysis Salto tiltas, vienas iš tiltų jungiančių Urugvajų su Argentinos tarpupiu (dar vad. *Argentinos Mesopotamija*)

## Šaltiniai
Oredežas

**Oredežas** (, ižor. *Oredeža*) – upė Rusijoje, Leningrado srityje, dešinysis Lugos intakas. Upės aukštupyje 1948 m. pastatyta keturių hidroelektrinių kaskada, vėliau pastatytos dar dvi. 1973 m. visos elektrinės uždarytos.

## Šaltiniai
Dirty Beauty

**Dirty Beauty** yra antrasis lietuvių roko grupės Gravel albumas, išleistas 2008 m. Grupė pasekusi Radiohead pavyzdžiu išplatino albumą nemokamai internete.

## Albumo dainos
# „Kur Žiūri Mamos, Kur Žiūri Tėvai“
# „Foreign Policy“
# „Legs Are Spreading“
# „Little Things“
# „Nobody Knows“
# „Trust“
# „Parents Never Lie“
# „Who’s That Missus“
# „Lucy“
# „O Mano Meilė“
# „Why Not Produce A Child“

Atsisiųsk albumą legaliai ir nemokamai (Delfi.lt)

## Albumo apžvalgos
* Ore.lt
Howie B

**Howard Bernstein** (žinomas kaip *Howie B*, g. 1963 m. kovo 2 d. Glazge, Škotijoj) – muzikantas ir prodiuseris, kuris yra dirbęs su tokiais atlikėjais kaip Björk, U2, Elisa, Brian Eno, Tricky ir kitais.

## Diskografija
* Music for Babies (1996)
* Turn the Dark Off (1997)
* Snatch (1999)
* Sly and Robbie drum & bass Strip to the Bone by Howie B (1999)
* Folk (2001)
* Another Late Night: Howie B (DJ miksu albumas, 2001)
* Fabric Live 05 (DJ miksu albumas, 2002)
* Last Bingo in Paris (2004)
* Music for Astronauts and Cosmonauts (2006)

## Nuorodos
* http://www.laton.at/artists/howieb.html 
* http://www.discogs.com/artist/Howie+B.
Chmelnyckio atominė elektrinė

**Chmelnyckio atominė elektrinė** (, santrumpa **ХАЕС**; , santrumpa **KhNPP**) – branduolinė jėgainė esanti Netišyno mieste, Chmelnyckio srityje, Ukrainoje. Pagrindinė elekrinės užduotis - elektros deficito padengimas Vakarų Ukrainos regione.

Pagal pirminį projektą buvo suplanuoti 4 energoblokai. 1981 m. pradėtos statybos. 1987 m. į eksplotaciją įvestas pirmasis energoblokas bei paruoštos statybų aikštelės likusiems trims. Antrąjį energobloką pradėta statyti 1983 m., o planuota užbaigti 1991 m., tačiau 1990 m. Ukrainos Aukščiausioji Rada "užšaldė" statybas. Tuo metu jau buvo sumontuotos pagrindinės technologijos bei paruoštas personalas.

1993 m. energobloko "Chmelnyckis-2" statybos buvo atnaujintos, tačiau dėl prasto finansavimo statybos užsitesė, ir gerokai paspartėjo tik 2002 m.  2004 m. rugpjūčio 8 d. įvyko antrojo energobloko paleidimas. 2005 m. rugsėjo 7 d. valstybinė priėmimo komisija pasirašė aktą dėl antrojo bloko įvedimo į eksploataciją. 

Chmelnyckio AE kasmet pagamina apie 6-7 mldr. kW/h elektroenergijos, arba 9 % elektros kuri pagaminama Ukrainos branduolinėse jėgainėse.

Dabar vyksta trečiojo bei planuojama pradėti ketvirtojo energoblokų statybos darbai. 

Netišyne gyventojai nuolat informuojami apie radioaktyvių medžiagų buvimą ore laikraščiuose, taip pat yra sumontuotos specialios švieslentės.

## Reaktoriai ir datos

## Išnašos

## Nuorodos
* Oficiali Chmelnyckio AE svetainė ukr., rus. ir angl. kalbomis
Metal Gear Solid veikėjai

Metal Gear Solid žaidime yra daug veikėjų, kurie turi savo gyvenimo istoriją ir tikslą.

## Pagrindiniai Veikėjai

### Solid Snake

Pagrindinis žaidimo Metal Gear Solid veikėjas. Žaidime jis keliauja į karinę bazę "Shadow Moses", kad išgelbėtų DARPA korporacijos vadovą, ArmsTech korporacijos prezidentą ir sunaikintų atominį ginklą *Metal Gear Rex*.

### Meryl Silverburgh
Meryl yra Solid Snake pagrindinė padėjėja ir pulkininko Roy Campbell duktė. Per vieną žaidimo misiją ji pagrobiama ir nužudoma Solid Snake biologinio brolio Liquid Snake.

### Gray Fox

Metal Gear Solid žaidime Gray Fox pasirodo kaip robotas - nindzė, kuris turi exoskeleto kostiumą ir kovoja katana. Kai kuriose misijose jis padeda ir kaunasi su Solid Snake. Žaidimo pabaigoje jis yra nužudomas Liquid Snake su *Metal Gear Rex* ginklu.
Alogiškas mąstymas

**Alogiškas mąstymas** () – mąstymas, kuriam būdingi akivaizdūs vidiniai prieštaravimai. Toks mąstymas gali pasitaikyti ir psichiškai sveikiems pavargusiems ar išsiblaškiusiems žmonėms.

Alogiškas mąstymas yra svarbus psichopatologinėje diagnostikoje, kai yra ryškus, nepaaiškinamas kultūrinėmis ar religinėmis nuostatomis, intelekto nepakankamumu. Toks alogiškas mąstymas gali atsirasti dėl kliedesių ar virsti kliedesiais. Galimas ir alogiškas mąstymas, nesusijęs su kliedesiais.
Psichė

**Psichė** () – sen. graikų deivė, sielos įsikūnijimas, personifikacija. Įsivaizduota kvėpavimu, šešėliu, siela su krauju (D šaltiniu, maistu), mene vaizduota drugeliu, paukščiais, mergaite.

Taip pat žr. Erotas ir Psichė.
Metal Gear (serija)

**Metal Gear** () – Hideo Kodžimos sukurta veiksmo-nuotykių žaidimų su stealth elementais serija. Serijos kūrimas prasidėjo jau 1987 m. nuo NES konsolei išleisto žaidimo „Metal Gear“. 2021 m. pabaigoje iš viso buvo parduota virš 58 milijonų serijos kopijų visame pasaulyje.

„Metal Gear“ serija laikoma viena *stealth* stiliaus pradininkių vaizdo žaidimų istorijoje.

## Žaidimai
„Metal Gear“ serijoje išleista daug dalių:

# Metal Gear (MSX2, mobilieji telefonai, PlayStation 2, 1987 m.)
# Metal Gear 2: Solid Snake (MSX2, telefonai, PlayStation 2, 1990 m.)
# Metal Gear Solid (PlayStation, 1998 m.)
# Metal Gear Solid 2: Sons of Liberty (PlayStation 2, 2001 m.)
# Metal Gear Solid 3: Snake Eater (PlayStation 2, 2004)
# Metal Gear Solid: Portable Ops (PlayStation Portable, 2006 m.)
# Metal Gear Solid 4: Guns of the Patriots (PlayStation 3, 2008 m.)
# Metal Gear Solid: Peace Walker (PlayStation 3, PSP, Xbox 360, 2010 m.)
# Metal Gear Rising: Revengeance (PlayStation 3, Xbox 360, 2013 m., Mac, Windows, 2014 m.)
# Metal Gear Solid V: Ground Zeroes (PlayStation 3, PlayStation 4, Xbox 360, Xbox One, Windows, 2014 m.)
# Metal Gear Solid V: The Phantom Pain (PlayStation 3, PlayStation 4, Xbox 360, Xbox One, Windows, 2015 m.)
# Metal Gear Survive (PlayStation 4, Xbox One, Windows, 2017 m.)

## Kiti žaidimai
Serijoje išleista ir pagrindinei žaidimo istorijai nepriklausančių žaidimų:

# Metal Gear Solid: Integral (MGS), (PlayStation, PC, 1999 m.)
# Metal Gear Solid: VR Missions (MGS), (PlayStation, 1999)
# Metal Gear Solid 2: Substance (MGS2), (PlayStation 2, Xbox, PC, 2002 m.)
# The Document of Metal Gear Solid 2 (MGS2), (PlayStation 2, 2002 m.)
# Metal Gear Solid: The Twin Snakes (MGS), (GameCube, 2004 m.)
# Metal Gear Solid 3: Subsistence (MGS3, MG, MG2), (PlayStation 2, 2005 m.)
# Metal Gear Solid: Digital Graphic Novel (MGS), (PlayStation Portable, 2006 m.)
# Metal Gear Solid: Portable Ops Plus (MPO), (PlayStation Portable, 2007 m.)
# Metal Gear Solid: The Essential Collection (MGS, MGS2S, MGS3S), (PlayStation, PlayStation 2, 2008 m.)
# Metal Gear Solid: Digital Graphic Novel 2 (MGS2), (PlayStation Portable, TBA 2009 m.)

## Pagrindiniai veikėjai
Pirmosiose dviejose žaidimo dalyse pagrindinis veikėjas yra Solid Snake. „Metal Gear Solid 3“ žaidimo dalyje valdomas mirtinas Solid Snake priešas Big Boss, dar žinomas kaip *Naked Snake*.

## Šaltiniai

## Nuorodos
* Oficiali svetainė
Asociacinio ryšio susilpnėjimas

**Asociacinio ryšio susilpnėjimas** () – reiškinys, kai mąstyme atsiranda minčių peršokimas nuo vienos temos prie kitos, kuri visiškai nesusijusi su pirmąja. Kalbantysis nekreipia dėmesio į tai, kad temos nėra susijusios, t. y., dingsta ryšiai tarp gretimų sakinių. Jis to tiesiog nejaučia.

Tokiu atveju gali būti sugretinti teiginiai, nesusieti prasminiu ryšiu. Kai asociacinis ryšys labai nusilpęs, kalba gali tapti inkoherentiška. Asociacijų ryšio susilpnėjimas būna schizofrenijos, manijos epizodų ir kitų psichozinių sutrikimų arvejais.

Šveicarų psichiatras Eugenas Bleuleris (*Eugen Bleuler*) sukūrė žodį *schizofrenija* ir juo pavadino įvairius psichinius sutrikimus, kuriems būdingas asociacinio ryšio susilpnėjimas. Dėl šio susilpnėjimo dingsta ryšys tarp paprastai susijusių minčių, bendravimo, veiksmų ir emocijų, todėl elgesys pasidaro keistas, nesuvokiamas. Itin smarkus asociacinio ryšio susilpnėjimas ir elgesio, minčių bei afekto inkoherencija būdingi *dezorganizuotam schizofrenijos tipui*, anksčiau vadintam *hebefrenija* ().

Staigūs peršokimai nuo vienos temos prie kitos dėl nenutrūkstančios ir pagreitėjusios kalbos srauto paprastai nelaikomas asociacinio ryšio susilpnėjimo atveju.

## Nuorodos
* Lecture 12. Schizophrenia
Malavio vėliava

**[[Malavis|Malavio]] vėliava** patvirtinta 1964 m. liepos 6 d.

1964 m. priimtos šalies vėliavos tekanti saulė vaizduoja Afrikos kontinento laisvės aušros viltį (kai vėliava buvo kuriama, Afrikos valstybės dar tik pradėjo tapti nepriklausomomis). Juoda vėliavos spalva reiškia kontinento žmones, raudona reiškia Afrikos nepriklausomybės kankinius, o žalia – gamtą.

2010 m. liepos 29 d. buvo priimta nauja šalies vėliava. Šalies vėliavos spalvos išliko nepakitusios, tačiau pasikeitė jų išdėstymas. Viduryje tekanti saulė buvo pakeista pilnavidure, kuri simbolizuoja nepriklausomo Malavio ekonominį progresą. 2012 m. gegužės 28 d. naujoji Malavio vėliava panaikinta ir pereita prie senosios.
1979 m. Lietuvos gyventojų surašymas

**[[1979]] m. [[Lietuvos gyventojų surašymas]]** vyko sausio 17 d. kaip 1979 m. TSRS sąjunginio surašymo dalis. Lietuvos TSR gyveno 3,398 mln. gyventojų.

Surašymo metu Lietuvoje buvo:
* 44 rajonai
* 11 respublikinio pavaldumo miestų
* 81 rajoninio pavaldumo miestas
* 22 miesto tipo gyvenvietės
* 23 571 kaimo gyvenvietė (kitais šaltiniais 22 133)
* 532 apylinkės

## Rezultatai
### Rajonai

### Respublikinio pavaldumo miestai

Surašymo metu buvo 11 miestų, administraciškai pavaldžių ne rajonams, tačiau respublikai (t. y. miestai su rajonų teisėmis).

### Kiti miestai

### Miesto tipo gyvenvietės

## Šaltiniai

*
1989 m. TSRS gyventojų surašymas

**1989 m. TSRS gyventojų surašymas** – septintasis, paskutinis visuotinis TSRS gyventojų surašymas, vykęs 1989 m. sausio 12–19 d. Iš viso buvo surašyta 286,7 mln. gyventojų, tarp jų 3067,4 tūkst. lietuvių. Kaip šio surašymo dalis vyko ir 1989 m. Lietuvos gyventojų surašymas. Jo duomenimis, Lietuvos TSR gyveno 3,69 mln. gyventojų.

## Rezultatai

## Šaltiniai
Moters kvapas (filmas)

**Moters kvapas** () – 1992 m. JAV drama, pagal Džiovanio Arpino (Giovanni Arpino) knygą *Il buio e il miele*. Filmas 1993 m. pelnė Oskarą. Peržiūros amžiaus riba : N-14.

## Aktoriai
* Al Pačino – Frenkas Sleidas
* Krisas O'Donelis – Čarlis Simsas
* Filipas Hofmanas – Džiordžas Vilis
* Džeimsas Rebornas (James Rebhorn) – Mr. Trask
* Gabriela Anvar (Gabrielle Anwar) – Dona
* Ričardas Venture (Richard Venture) – V. R. Sleidas
* Bredlis Vaitfordas (Bradley Whitford) – Rendis
* Rochelle Oliver - Gretchen Slade 
* Gene Canfield - Manny 
* Tom Riis Farrell - Garry Slade 
* Nicholas Sadler - Harry Havemeyer 
* Todd Louiso - Trent Potter 
* Frances Conroy - Christine Downes 
* Ron Eldard - Officer Gore 

## Siužetas

Padėkos dienos proga atsargos pulkininkas Frenkas Sleidas nusprendžia palepinti save kelione į Niujorką. Frenkas svajoja apie paskutinį pasispardymą: prabangūs viešbučiai, taurūs gėrimai, gražios moterys. Tačiau yra dvi problemos: viena jų – Frenkas aklas, antra - giminaičiai pasamdo studentą, kad šis Frenką prižiūrėtų per šventes. Senas kareivis Frenkas negalėjo pakęsti, kad kažkoks geltonsnapis nurodinėtų jam ką daryti ir ko ne. Tačiau šios kupinos nuotykių kelionės metu šie du skirtingi žmonės tampa gerais draugais…

## Apdovanojimai
* Oskaras „Geriausias aktorius“ 1993 m. - Al Pačino
* Auksinis gaublys 1993 m.: „Geriausias filmas (drama)“, „Geriausias aktorius (drama)“ - Al Pačino, „Geriausias scenarijus“ - Bo Goldmanas.
1970 m. Lietuvos gyventojų surašymas

**[[1970]] m. [[Lietuvos gyventojų surašymas]]** vyko sausio 15–22 dienomis kaip 1970 m. TSRS sąjunginio surašymo dalis.

Surašymo metu LTSR buvo:
* 44 rajonai
* 9 respublikinio pavaldumo miestai
* 83 rajoninio pavaldumo miestai
* 23 miesto tipo gyvenvietės
* 24 229 kaimo gyvenvietės
* 650 apylinkių

## Rezultatai

Surašymo metu gyventojai buvo surašomi kaip esami (t. y. tiek vietiniai, tiek ir atvykėliai) arba kaip nuolatiniai (tik vietiniai, be atvykėlių). Prie esamų gyventojų buvo įskaitomi ir kariškiai pagal jų pašaukimo vietą. Oficialiose ataskaitose duomenys buvo pateikiami tik apie esamus gyventojus, o apie nuolatinius gyventojus publikuota informacija tik atgavus nepriklausomybę ir yra tik apie miestus.

### Respublikinio pavaldumo miestai

### Rajoninio pavaldumo miestai

### Miesto tipo gyvenvietės

### Rajonai

### Nuolatiniai gyventojai

Informacija apie nuolatinius gyventojus pateikta praėjus keliems dešimtmečiams po surašymo.

* Akmenė – 2372
* Alytus – 28165
* Anykščiai – 8250
* Antalieptė – 696
* Ariogala – 2919
* Balbieriškis – 1490
* Baltoji Vokė – 1065
* Birštonas – 1518
* Biržai – 11160
* Daugai – 1384
* Dotnuva – 1008
* Druskininkai – 8315
* Dūkštas – 1444
* Dusetos – 1407
* Eišiškės – 3481
* Elektrėnai – 6730
* Ežerėlis – 1988
* Gargždai – 6590
* Garliava – 5821
* Gelgaudiškis – 1732
* Giruliai – 719
* Grigiškės – 5026
* Ignalina – 3488
* Jieznas – 1658
* Jonava – 14563
* Joniškėlis – 1930
* Joniškis – 7488
* Juodupė – 2298
* Jurbarkas – 6541
* Kačerginė – 492
* Kaišiadorys – 4618
* Kalvarija – 5622
* Kapsukas – 29073
* Kaunas – 302588
* Kavarskas – 1191
* Kazlų Rūda – 4308
* Kėdainiai – 19795
* Kelmė – 6934
* Kybartai – 6435
* Klaipėda – 140342
* Kretinga – 13227
* Kudirkos Naumiestis – 2486
* Kulautuva – 1242
* Kupiškis – 4787
* Kuršėnai – 11588
* Lazdijai – 3842
* Lentvaris – 8235
* Likėnai – 430
* Linksmakalnis – 139
* Linkuva – 1950
* Mažeikiai – 13313
* Molėtai – 3200
* Naujamiestis – 720
* Naujoji Akmenė – 10127
* Nemenčinė – 3139
* Neringa – 1990
* Obeliai – 1681
* Pabradė – 5790
* Pagėgiai – 2797
* Pakruojis – 3727
* Palanga – 8091
* Pandėlys – 1184
* Panemunė – 545
* Panevėžys – 74497
* Pasvalys – 5641
* Plungė – 13826
* Priekulė – 1931
* Prienai – 7550
* Radviliškis – 17118
* Ramygala – 2102
* Raseiniai – 8687
* Rietavas – 3371
* Rokiškis – 9376
* Rūdiškės – 2038
* Rusnė – 2449
* Salantai – 1835
* Seda – 1812
* Simnas – 1512
* Skaudvilė – 2495
* Skuodas – 4758
* Smalininkai – 1040
* Subačius – 1395
* Šakiai – 4060
* Šalčininkai – 1656
* Šeduva – 3184
* Šiauliai – 92375
* Šilalė – 2904
* Šilutė – 12347
* Širvintos – 3049
* Švenčionėliai – 5447
* Švenčionys – 4560
* Tauragė – 19814
* Telšiai – 20145
* Tyruliai – 789
* Tytuvėnai – 3213
* Trakai – 4089
* Troškūnai – 1434
* Turmantas – 571
* Ukmergė – 21284
* Utena – 13309
* Užventis – 1408
* Vabalninkas – 2032
* Varėna – 4446
* Varniai – 1999
* Veisiejai – 1518
* Viekšniai – 2730
* Vievis – 3003
* Vilkaviškis – 8685
* Vilkija – 2373
* Vilnius – 370153
* Virbalis – 1558
* Zarasai – 6335
* Žagarė – 3282
* Žemaičių Naumiestis – 1905
* Žiežmariai – 1767


## Šaltiniai

## Nuorodos
*
Molavėnai

**Molavėnai** – kaimas Raseinių rajono savivaldybėje, 7 km į šiaurės rytus nuo Nemakščių. Pro kaimą teka Skirtinas, jo ir Kliūkės santakoje stūkso Skirtino akmuo, kaime auga kitas gamtos paminklas – Molavėnų ąžuolas, stūkso Molavėnų piliakalniai.

## Istorija

Pokariu kaime buvo Kęstučio apygardos partizanų štabas.

## Gyventojai

## Šaltiniai
Palukštys

**Palukštys** – kaimas Raseinių rajono savivaldybės rytuose, 20 km į rytus nuo Raseinių, 5 km į šiaurę nuo Verėduvos, Dubysos dešiniajame krante, prie Rūdupio upokšnio ir tvenkinukų. Patenka į Dubysos regioninį parką. Kaime stovi Palukščio dvaro sodyba (dabar – kaimo turizmo sodyba). Praeina vieškelis .

## Etimologija

Nors kaimas įsikūręs prie Dubysos, pro kaimą taip pat teka jos intakas Lukštynė – būtent pagal ją ir pavadinta gyvenvietė (vandenvardinis vietovardis).

## Istorija

Istoriniuose šaltiniuose nuo XVI a. minimas Milašaičių dvaras, iki 1863 m. priklausęs Januškevičiams.

## Gyventojai

## Šaltiniai
Carrapicho

**Carrapicho** – Brazilijos pop muzikos grupė iš Parintinso (Amazonės valstija). Grupės lyderis – Zezinho Corrêa.

Carrapicho išgarsėjo singlu *Tic, Tic, Tac*, kuris tapo hitu ne tik Lotynų Amerikoje, bet ir Europoje.

## Diskografija
* *Grupo Carrapicho* (1981, 1983, 1985 m.)
* *Forró Gingado* (1987 m.)
* *Êita! Chegou a Hora* (1988 m.)
* *Com Jeitinho Doce * (1989 m.)
* *Sacolejo* (1992 m.)
* *13 anos de Sucesso* (1993 m.)
* *Baticundum* (1993 m.)
* *Bumbalanço* (1995 m.)
* *Grandes Sucessos* (1996 m.)
* *Festa do Boi Bumbá* (1996 m.)
* *Rebola* (1997 m.)
* *Quero Amor* (1998 m.)
* *Trem de Marrakesh* (2000 m.)
* *Gente da Floresta* (2001 m.)
* *Carrapicho no Forró* (2002 m.)
* *Ritmo Quente* (2004 m.)

## Nuorodos
* 
* Daina ''Tic, Tic, Tac''
Konstantinas IX Monomachas

**Konstantinas IX Monomachas** (, apie 980 m. – 1055 m. sausio 11 d. Konstantinopolis) – 1042–1055 m. Bizantijos imperatorius.

## Biografija

Valdovu tapo vedęs Makedonų dinastijos imperatorę Zoją, kuri anksčiau buvo ištekėjusi už imperatorių Romano III (1028–1034 m.) ir Mykolo IV (1034–1041 m.). Prieš tai buvo vedęs Heleną Skleriną, jų duktė Anastasija 1046 m. ištekėjo už Kijevo kunigaikščio Vsevolodo Jaroslavičiaus, jų sūnus Vladimiras Monomachas.

Valdant Mykolui IV ir Mykolui V kaip dvidešimčia metų vyresnės imperatorienės Zojos meilužis buvo ištremtas į Lesbo salą ir grįžo tik nuvertus Mykolą V.

## Valdymas
Iki 1050 m. valdė kartu su Zoja ir jos seserimi Teodora, Zojai mirus – su Teodora, kuriai ir paliko sostą.

Konstantinas IX buvo civilinės diduomenės atstovas, būdamas imperatoriumi sumažino kariuomenę, daugiausia dėmesio skyrė prabangių pastatų statybai, pertvarkė Konstantinopolio universitetą. Jam valdant 1043–1046 m. Pietų Italiją nusiaubė normanai, pečenegai persikėlė per Dunojų ir puolė Trakiją bei Makedoniją, prie Armėnijos sienų priartėjo tiurkai seldžiukai. Konstantinas IX mėgino susivienyti su Romos popiežiais prieš normanus, bet sukliudė per 1054 m. popiežiaus legatų lankymąsi Konstantinopolyje tarp Rytų ir Vakarų bažnyčių įvykusi schizma. Mirė nuo plaučių uždegimo.

## Šaltiniai

## Literatūra
* Скабалланович, «Византийское государство и церковь в XI в.» СПб., 1884
* Litavrin, Grigory. Rus'-Byzantine Relations in the 11th and 12th Centuries. // History of Byzantium, vol. 2, chapter 15, p. 347–352. Moscow: Nauka, 1967

## Nuorodos
Profesorius

**Profesorius** – aukštosios mokyklos dėstytojas, turintis aukščiausią pedagoginį laipsnį. Šis terminas kilo iš lotyniško žodžio *professor*, reiškiančio, kad žmogus yra patyręs kurioje nors meno ar mokslo srityje ir yra aukščiausio lygio mokytojas. Žodžio vartojimas skiriasi priklausomai nuo kalbos bei kultūrinių tradicijų. Jis gali reikšti aukščiausią akademinį laipsnį arba aukštojoje mokykloje užimamas pareigas.

Lietuvoje profesorius yra pedagoginis laipsnis. Pedagoginių laipsnių hierarchijoje jis yra aukštesnis už lektoriaus bei docento pedagoginius laipsnius. 

Kai kuriose anglakalbėse šalyse profesoriaus vardas pažymi užimamas pareigas bei vadovavimą moksliniam skyriui. Taip yra Jungtinėje Karalystėje ir Australijoje. O kitose šalyse, pavyzdžiui, JAV, Brazilijoje, Kanadoje ar Honkonge kreipinys *profesoriau* vartojamas kaip mandagumo forma, kreipiantis į bet kurį universitete ar koledže dirbantį dėstytoją ar mokslininką, nepriklausomai nuo jo užimamų pareigų. Dalyje Europos šalių, pavyzdžiui, Austrijoje, Prancūzijoje, Rumunijoje, Serbijoje, Lenkijoje bei Italijoje šis terminas vartojamas kaip pagarbos ženklas kreipiantis į visus antrosios išsilavinimo pakopos mokytojus.

Apibendrinant, profesoriumi gali būti šiomis veiklomis besiverčiantys specialistai:

* Jie gali skaityti paskaitas ar vesti seminarus savo studijų tema. Tai gali būti mokslo, švietimo, literatūros ar taikomosiose inžinerijos, muzikos, medicinos, teisės ar verslo sritys.
* Jie atlieka išsamius tyrinėjimus savo srityje .
* užsiima visuomenei naudinga veikla, konsultuoja ar pataria nevyriausybinėms organizacijoms ar vyriausybei.
* Skaito paskaitas studijų centruose ar internetu
* Apmoko studentus aukštosiose mokyklose.

Balansas tarp šių penkių klasikinių veiklų ir profesoriaus statusas priklauso nuo institucijos, kurioje jis dirba, šalies bei laikmečio. Pavyzdžiui, profesoriai JAV tyrimo kryptimi orientuotuose universitetuose bei beveik visuose Europos universitetuose yra skatinami, atsižvelgiant į jų mokslinius pasiekimus bei dalyvavimą įvairiuose projektuose.
Konstantinas I (Graikija)

**Konstantinas I** (, 1868 m. rugpjūčio 2 d. Atėnai – 1923 m. sausio 11 d. Palermas) – 1913–1917 m. ir 1920–1922 m. Graikijos karalius.

## Biografija

Kilęs iš Gliuksburgų dinastijos, Jurgio I ir Rusijos caraitės Olgos Konstantinovnos Romanovos vyriausias sūnus. 
## Šeima
Žmona Prūsijos princesė Sofija Darata Hohencolern. Vaikai:
* Jurgis II (1890–1947 m.)
* Aleksandras I (1893–1920 m.)
* Elena (1896–1982 m.), jos vyras Rumunijos karalius Karolis II
* Povilas I (1901–1964 m.)
* Irena (1904–1974 m.), jos vyras 1941–1943 m. pronacistinės Kroatijos karalius Tomislavas II
* Kotryna (1913–2007 m.), Graikijos Raudonojo Kryžiaus steigėja.

## Valdymas

Studijavo Graikijos ir Vokietijos karinėse akademijose. Nesėkmingai vadovavo Graikijos kariuomenei per 1897 m. karą su Turkija. Per 1912–1913 m. Balkanų karą, po kurio Graikija gavo daug teritorijų, buvo kariuomenės vyriausiasis vadas. Per Pirmąjį pasaulinį karą Konstantinas rėmė Vokietiją, o Graikijos ministras pirmininkas E. Venizelas – Sąjungininkus, dėl jų tarpusavio kovos Graikija laikėsi neutralumo. 1916 m. rugsėjo mėn. Sąjungininkų laivynas blokavo Graikiją, buvo priverstas atsisakyti sosto sūnaus Aleksandro naudai, o Graikija paskelbė karą Vokietijai.

Aleksandrui mirus remiantis plebiscito rezultatais atgavo sostą. Tęsė antiturkišką politiką, dėl kurios 1922 m. kilo Graikijos-Turkijos karas. Graikija visiškai pralaimėjo. 1922 m. rugsėjo mėn. vėl atsisakė sosto, valdžią perdavė vyriausiajam sūnui Jurgiui.

## Šaltiniai

## Literatūra
* John Van der Kiste, Kings of the Hellenes (Alan Sutton Publishing, Stroud, Gloucestershire, England, 1994) ISBN 0-7509-0525-5

## Genealogija
}
Konstantinas II (Graikija)

**Konstantinas II** (, 1940 m. birželio 2 d. – 2023 m. sausio 10 d.) – Graikijos karalius, valdęs 1964–1974 m.

## Biografija
Kilęs iš Gliuksburgų dinastijos, karaliaus Povilo I ir Hanoverio princesės Frederikos sūnus. 

## Šeima
Žmona Danijos princesė Ona Marija. Vaikai:
* Aleksija
* Povilas
* Nikolajus
* Teodora
* Pilypas

Studijavo Graikijos karinėse akademijose. Paveldėjo sostą po tėvo mirties. Valdymo pradžioje bijodamas kairiųjų įsivyravimo kariuomenėje 1965 m. nušalino ministrą pirmininką G. Papandreu, vėliau skirdavo laikinuosius ministrus pirmininkus.

1967 m. Graikijoje įvyko karinis perversmas, valdžią užgrobė karinė chunta. 1967 m. gruodžio mėn. nesėkmingai mėgino organizuoti pasipriešinimą šalies šiaurėje, vėliau su šeima pabėgo į Italiją. Karinė vyriausybė paskyrė regentą ir leido Konstantinui II grįžti, jei to panorėtų. 1973 m. Graikija buvo paskelbta respublika, šį sprendimą 1973 m. liepos mėn. patvirtino piliečių referendumas. 1974 m. išrinkus civilinę vyriausybę, per 1974 m. gruodžio mėn. pakartotinį referendumą monarchinė valdymo forma vėl buvo atmesta. Referendumo rezultatus pripažino.

1960 m. vasaros olimpinėse žaidynėse buriavime iškovojo aukso medalį savo šaliai ir tai buvo pirmasis Graikijai laimėtas olimpinis aukso medalis nuo Stokholmo 1912 m. vasaros olimpinių žaidynių.

## Šaltiniai

## Literatūra
* Woodhouse, C. M. (1998). Modern Greece a Short History. London: Faber & Faber. ISBN 0-571-19794-9.
* Γιάννης Κάτρης (1974). Η γέννηση του νεοφασισμού στην Ελλάδα 1960–1970. Athens: Παπαζήση.
* Αλέξης Παπαχελάς (1997). Ο βιασμός της ελληνικής δημοκρατίας. Athens:Εστία. ISBN 960-05-0748-1.
* ΜΑΡΙΟΣ ΠΛΩΡΙΤΗΣ:Απάντηση στον Γκλύξμπουργκ, Εφημερίδα Το ΒΗΜΑ, Κυριακή 10 Ιουνίου 2001 – Αρ. Φύλλου 13283
* ΜΑΡΙΟΣ ΠΛΩΡΙΤΗΣ:Δευτερολογία για τον Γκλύξμπουργκ, Εφημερίδα Το ΒΗΜΑ, Κυριακή 24 Ιουνίου 2001 – Αρ. Φύλλου 13295
* ΣΤΑΥΡΟΣ Π. ΨΥΧΑΡΗΣ: H ΣΥΝΤΑΓΗ ΤΗΣ ΚΡΙΣΗΣ, Εφημερίδα Το ΒΗΜΑ, 17/10/2004 – Κωδικός άρθρου: B14292A011 ID: 265758
* Official website of the former royal family
* Hindley, G (1979). The Royal Families of Europe. London: Lyric Books Ltd. ISBN 0-07-093530-0.
* Curley, W. J.P. (1975). Monarchs In Waiting. London: Hutchinson & Co Ltd. ISBN 0-09-122310-5.
* „Throneless abroad: The men who would be king“, TIME magazine (Jun. 3, 2002/Vol. 159 No. 22)
* Archmandrite Chrostoforou Ktena. „Apanda ta en Agio Orei iera kathidrymata eis 726…“, Athens 1935. Source quoted in, R. M. Dawkins, "A new book on the Administration of Athos, The Link – a review of Mediaeval and Modern Greek, No.1, June 1938, edited by Nicholas Bachtin
* "King Without A Country, " Vanity Fair (July 1995)

## Nuorodos
Katedralio kalva (Urugvajus)

**Katedralio kalva** ( 'katedros kalnas') – aukščiausias taškas Urugvajuje (513,6 m virš jūros lygio). Kalva yra Maldonado departamento šiaurėje.

Katedralio kalvos pavadinimas kilęs nuo jos įvairaus aukščio smailių viršūnių, kurios pietuose yra ypač charakteringos.
 
Iki 1973 m. buvo manoma, kad aukščiausia viršukalnė yra *Cerro de las Animas* (501 m). Tačiau tais metais grupė mokslininkų atrado keliais metrais aukštesnę Katedralio kalvą, kuri dabar laikoma aukščiausia.
Lucas Pezzini Leiva

**Lukasas Pecinis Leiva** ( (trumpiau – *Lucas*); g. 1987 m. sausio 9 d. Dourados, Pietų Mato Groso valstijoje) – buvęs brazilų futbolininkas, saugas. Buvusio brazilų futbolininko Leivinha sūnėnas.

## Karjera
Priklausė Grêmio klubo jaunimo komandoms. 2005 m. spalio 22 d. debiutavo pagrindinėje komandoje. Komanda nugalėjo varžovus (Náutico) rezultatu 1-0, Serie B lygoje. 2006 m. metais buvo laimėtas Pietų Rio Grandės valstijos čempionatas ir užimta trečia vieta Campeonato Brasileiro Serie A lygoje. 

2006 m. futbolininku susidomėjo daugelis klubų: tokie kaip AC Milan, Palermo, Manchester United, Inter, Juventus, Atlético Madrid ir FC Barcelona. 

2007 m. gegužės 13 d. pasirašė sutartį su Liverpulio klubu. 2007 m. liepos 26 d. debiutavo Premier lygoje prieš Portsmouth. 

2008 m. sausio 27 d. pelnė įvartį FA Taurės metu prieš Havant and Waterlooville klubą. 

2017–2022 m. priklausė SS Lazio klubui. 2017 m. liepos 18 d. pasirašyta sutartis. Serie A sužaidė 155 rungtynes ir pelnė du įvarčius.

2022–2023 m. atstovavo Grêmio klubui. 2022 m. birželio 27 d. pasirašyta sutartis, turėjusi galioti iki 2023 m. pabaigos. 2023 m. kovo 17 d. futbolininkas paskelbė apie karjeros pabaigą.

; Rinktinės
2006 m. spalį debiutavo Brazilijos rinktinės pagrindinėje sudėtyje, draugiškose rungtynėse prieš Kuveito klubą Kuwait SC ir Ekvadorą.

Futbolininkas kviestas į Brazilijos U-20 rinktinę, buvo jos kapitonas. Padėjo komandai laimėti 2007 m. Pietų Amerikos jaunimo čempionatą pelnydamas keturis įvarčius.

## Pasiekimai

**Grêmio**
* Pirma vieta
** 2005 Brazilijos Čempionatas Série B
** 2006 ir 2007 Pietų Rio Grandės Čempionatas (Campeonato Gaúcho)
* Antra vieta
** 2007 Copa Libertadores
**Brazilija**
* Pirma vieta
** 2007 Pietų Amerikos U-20 Čempionatas
**Asmeniniai apdovanojimai**
* Laimėtojas
** 2006 Bola de Ouro (Brazilijos metų futbolininkas)

## Dalyvavimas čempionatuose

|}

## Išnašos

## Nuorodos
*
Konstantinas X Dukas

**Konstantinas X Dukas** (, 1006 m. – 1067 m. gegužės mėn.) – 1059–1067 m. Bizantijos imperatorius.

## Biografija

Kilęs iš Dukų dinastijos. Pasaulietinės aristokratijos atstovas. Konstantino X valdymo laikais Bizantijos politikoje vyravo jo žmona rašytoja Eudokija Makrembolitisa ir filosofas Mykolas Pselas jaunesnysis.

## Valdymas

Konstantinas X sumažino kariuomenę, apleido Bizantijos rytinių sienų gynybą, todėl 1064–1067 m. tiurkai seldžiukai nusiaubė Armėniją. 1064 m. vengrai užėmė Belgradą, pečenegai persikėlė per Dunojų ir nusiaubė Balkanų pusiasalio provincijas. Italijoje normanai užkariavo beveik visas, išskyrus Barį ir jo apylinkes, dar likusias Bizantijos valdas.

## Šaltiniai

## Literatūra
* Michael Psellus, Chronographia.
* Скабаланович, Византийское государство и церковь в XI в. СПб., 1884
Padokas

**Padokas** (), kartais vadinamas **dalyvių parku**, – erdvė automobilių lenktynių trasoje, skirta lenktynių dalyviams, komandoms, bei organizatoriams. Pavadinimas perimtas iš arklių lenktynių, tai būdavo aptverta erdvė kurioje buvo laikomi arkliai prieš ir po lenktynių.

Moderniose lenktynių trasose, padokas dažniausias įrengiamas trasos vidinėje dalyje, šalia boksų, patogiai pasiekiamas organizatorių bei lenktynininkų komandų. Dažnai lenktynių trasos administraciniai pastatai taip pat įtraukiami į padoko zoną. Į padoką, bei tiesiai iš jo, lenktynininkai patenka į pit lane ir lenktynių trasą. Uždara zona – parc fermé, jei yra numatyta lenktynėse, dažniausiai įrengiama padoke, arba prie pat jo. Į parc fermé gali patekti tik vairuotojai bei techniniai komisarai. Lenktynių metu padokas yra visada atitvertas nuo žiūrovų. Į padoką, jei leidžia organizatoriai, žiūrovai gali patekti iki varžybų pradžios, pertraukų metu, ir netrukus po varžybų pabaigos. Didelės svarbos varžybose, kaip kad Formulė 1, padokas yra atitvertas visą laiką, varžybų dieną į jį patekti gali tik akredituoti asmenys – varžybų dalyviai, žurnalistai bei VIP svečiai. 

Lenktynėse, kurios vyksta bendro naudojimo keliuose, kai nėra tinkamų aikštelių, padokas gali būti įrengtas kelio atkarpoje prieš starto liniją, vienoje juostoje.

Varžybų dieną, vykstant vienoms lenktynėms po kitų, padoke surenkami sekančių lenktynių dalyviai, vairuotojams pateikiami paskutiniai nurodymai prieš startą. Tai leidžia efektyviai pasiruošti sekančiam startui, ir sumažinti laiko uždelsimą po vienų lenktynių pabaigos ir kitų pradžios. Lenktynių trasoje, iš padoko automobiliai važiuoja į pit lane ir prie starto linijos jau pilnai pasiruošę lenktyniauti.

## Šaltiniai
Asuva

**Asuva** (hetitų kalba: *Assuwa*) – II tūkstantmetyje pr. m. e. Mažosios Azijos vakarinėje dalyje egzistavęs regionas, kurio tiksli vieta nėra identifikuota. Politiškai tai buvo 22 smulkių valstybėlių konfederacija. Ji yra siejama su luviais.

Vokiečių dailės istorikas, filologas ir archeologas H. T. Bossert teigia, kad Asuvos pavadinimas galėjo duoti pavadinimą visam Azijos žemynui.

## Apibrėžimai
Apie Asuvos egzistavimą žinoma tik iš hetitų šaltinių. Pagrindinis jų – molinių lentelių archyvas, žinomas kaip *Laroche CTH 142/85*. Čia esančiuose įrašuose pasakojama apie Hetitų imperijos priešę vakaruose, kuri sudarė sąjungą su Mikėnų Graikija. Asuvą sutramdė hetitų valdovas Tudhalija, kurio nukariavimuose minimos 22 konfederaciją sudarę valstybės.

Tiksli Asuvos vieta nėra aiški. Kai kurios iš konfederacijoje buvusių valstybėlių buvo identifikuotos: pvz. *Wilusiya* tapatinama su Troja (Ilionas), *Taruisa* – su Troada. Tai leidžia lokalizuoti Asuvą Mažosios Azijos šiaurės vakarinėje dalyje (Mizijos, Troados regionuose). Tačiau yra spekuliacijų, kad tarp valstybių minima *Karakiša* galėtų būti Karija, o *..ugga* (greičiausiai *Lugga*) – Likija, kas reikštų, jog dalis Asuvos buvo ir Mažosios Azijos pietvakariuose. Tai leistų Asuva laikyti visą vakarinę Mažąją Aziją, buvusią į vakarus nuo Hetitų imperijos.

Iš pradžių mokslininkai buvo linkę sieti šį hetitų valdovą su Tudhalija IV (valdė apie 1237–1209), kurio metu vakariniame imperijos pasienyje vyko daug neramumų. Tačiau pastaraisiais dešimtmečiais linkstama šiuos įvykius sieti su kitu valdovu – Tudhalija I, kuris valdė XIV a. pr. m. pradžioje, t. y. beveik dviem šimtais metų anksčiau.

Neaiški yra ir Asuvos padėtis kitos luvių valstybės, Arcavos, atžvilgiu. Arcava, irgi minima hetitų šaltiniuose, apėmė Mažosios Azijos pietvakarinę dalį. Tokiu atveju Ašuva gali būti lokalizuojama į šiaurę nuo jos, o išplėstinio apibrėžimo atveju – į šiaurę ir į pietus nuo jos. Taip pat gali būti, kad Asuva ir Arcava atstovauja skirtingiems laikotarpiams.

## Valstybės narės

* *...ugga*,
* *Kišpuwa*,
* *Unaliya*,
* neįskaitomas pavadinimas,
* *Dura*,
* *Ḥalluwa*,
* *Ḥuwallušiya*,
* *Karakiša*,
* *Dunda*,
* *Adadura*,
* *Parišta*,
* neįskaitomas pavadinimas,
* *-wwa*,
* *Waršiya*,
* *Kuruppiya*,
* *-luišša*,
*  *Alatra* (?),
* *Pahurinos kalno žemė*,
* *Pasuhalta*,
* neįskaitomas pavadinimas,
* *Wilušiya*,
* *T[a]rui[s]ša*.

## Šaltiniai
* CTH 142/85, Annals of Tudhaliya, Source: Carruba
* Bossert, Helmut T., Asia, Istanbul, 1946.
* Гиндин Л. А. Население Гомеровской Трои. Историко-филологические исследования по этнологии древней Анатолии. М.: Наука, издательская фирма «Восточная литература», 1993. 211 с. ISBN: 5-02-017512-9. стр. 26.
* Castleden, Rodney (2005). The Mycenaeans. Routledge. pp. 202–203. ISBN 9781134227822.
Kallpa

**Kallpa** - indėnų instrumentinės Andų muzikos grupė.

## Diskografija
**Musica y Canto Nativo*
**The Most Beautiful Pan Flute Melodies*

## Nuorodos
*Last.fm profilis
Sabiha Gökçen

**Sabiha Gökçen**  1913 m. kovo 22 d. Bursoje – m. 2001 m. kovo 22 d. Ankaroje) – pirmoji Turkijos ir pirmoji pasaulyje karo lakūnė. Viena iš aštuonių Mustafos Kemalio Atatiurko įvaikintų vaikų.

Pagal turkų šaltinius ir intervių su Sabiha Gökçen manoma, kad jos tėvai Mustafa İzzet Bey ir Hayriye Hanım – etniniai bosniai, tačiau kiti šaltiniai teigia, kad tėvai bovo armėnųkilmės.

Mokėsi lakūno specialybės TSRS. Skraidė 22 skirtingų tipų lėktuvais. Ore praleido daugiau nei 8 000 valandų. Apie 32 valandas praleido kovose ir bombardavimuose.

Jos vardu pavadintas tarptautinis oro uostas šalia Stambulo (*Sabiha Gökçen International Airport*).

Vienintelė pilotė, kuri pateko į JAV karinių oro pajėgų sudarytą 20 geriausių XX a. lakūnų sąrašą (*The 20 Greatest Aviators in History*).

## Šaltiniai
Klaudija Prancūzė

**Klaudija Prancūzė** (, 1499 m. spalio 14 d. Romorantinas, dab. Luaros ir Šero departamentas – 1524 m. liepos 20 d. Blua pilis) – 1515-1524 m. Prancūzijos karalienė.

## Biografija
Kilusi iš Valua dinastijos. Tėvas Prancūzijos karalius Liudvikas XII, motina Bretanės kunigaikštienė Ona Bretonė.

Jos motina, siekdama, kad Bretanė neatitektų Prancūzijai, 1504 m. Blua sutartimi pažadėjo Klaudijos ranką ir Blua žemę Austrijos erchercogui Karoliui. Sutartis liko neįgyvendinta. 1506 m. Klaudija sužadėta su Angulemo kunigaikščiu Pranciškumi (nuo 1515 m. Prancūzijos karalius).

**Vaikai:**
* Luiza (1515–1518 m.)
* Šarlota (1516–1524 m.)
* Pranciškus (1518–1536 m.)
* Henrikas II (1519–1559 m.), Prancūzijos karalius
* Magdalena (1520–1545 m.), vyras Škotijos karalius Jokūbas V
* Karolis (1520–1537 m.)
* Margarita (1523–1574 m.), jos vyras Savojos kunigaikštis Emanuelis Filibertas

Mirus motinai Klaudija paveldėjo Bretanę, kuri vėliau atiteko Prancūzijai.

## Šaltiniai

## Literatūra
* T. A. Neret, Claude de France, Paris, 1942.
* Philippe Tourault, Anne de Bretagne, Perrin, Paris, 1996, ISBN 2-262-01212-1
* Jean Jacquart, François Ier, Fayard, Paris, 1994, ISBN 2-213-59232-2

## Nuorodos
Knutas IV Šventasis

**Knutas IV Šventasis** (, apie 1043 m. – 1086 m. liepos 10 d. Odensė) – 1080-1086 m. Danijos karalius.

## Biografija

Kilęs iš Estridsenų dinastijos. Sveno II Estridseno sūnus. Žmona Adelė Flandrė, vaikai:
* Karolis I Gerasis (1083–1127 m.), Flandrijos kunigaikštis;
* Cecilija;
* Ingegerda.

## Valdymas

Siekdamas stiprinti monarchiją ir centralizuoti šalį kovojo su didikų separatizmu, rėmėsi Bažnyčia, jai suteikė privilegijų. Pastatydino ir globojo keletą bažnyčių.

Pasižymėjo kovodamas su piratais Baltijos jūroje, užėmė jų pilis Kurše ir Prūsijoje. 1085 m. rengė karinę ekspediciją į Angliją, bet dėl jo vykdomos vidaus politikos (norėjo įvesti dešimtinę) Jutlandijoje sukilus diduomenei laivai neišplaukė. Šv. Albino bažnyčioje (dabar Šv. Knuto katedra), kurią pats buvo įkūręs, nužudytas sukilėlių vado brolio Banedikto. Nuo 1101 m. šventasis, šventė – sausio 19 d.

## Šaltiniai

## Literatūra
* The Oxford Illustrated History of the Vikings. Ed., Peter Sawyer. Oxford University Press, New York, 1997. Chapter Seven: "The Danish Empire and the End of the Viking Age" by Niels Lund. The quote is from page 181;
* The Oxford Dictionary of Saints. Ed David High Farmer. Oxford University Press, 2004. See the entry on St Canute.

## Galerija

Vaizdas:Odense - Sankt Knuds kirke 2005-07-16.jpeg|Šv. Knuto katedra Odensėje
Vaizdas:Canute IV the Holy of Denmark grave 2009.jpg |Knuto IV Šventojo karstas Šv. Knuto katedroje
Pampero

**Pampero** (, *„Vėjas nuo [[Pampos|Pampų]]“*) – šaltas, dažnai štorminis vėjas iš pietų ar pietvakarių Argentinoje, Urugvajuje, Paragvajuje, kartais su lietumi. Toks vėjas susidaro įsiveržus šaltoms Antarktinėms oro masėms.

Dažniausiai atsiranda staiga, po šiltų šiaurinių Zonda vėjų, atneša dulkių debesis, staigiai pakyla atmosferos slėgis, atšąla. Panašūs vėjai juntami Rytų Azijos ir Šiaurės Amerikos pakrantėse.

Prie žemyno krantų Pampero dažnai keičiasi su šaltu ir stipriu, drėgnu pietvakariniu Sudestada vėju.

Pirmojoje stadijoje vad. *Pampero Húmedo* (), antrojoje – *Pampero Seco* (). Pastaroji pereina į dulkėtą ir štorminį *Pampero Sucio*.

Nors Pampero gali atsirasti bet kuriuo metų laiku, bet dažniausiai pasitaiko nuo spalio iki sausio, kuomet Pietų pusrutulyje būna vasara.
Álvaro Arbeloa

**Alvaras Arbeloa Koka** (; g. 1983 m. sausio 17 d. Salamankoje) – ispanų futbolininkas, Real Madrid CF ir Ispanijos rinktinės gynėjas.

## Karjera
Karjerą pradėjo Real Madrid jaunimo komandoje, vėliau žaidė pagrindinėje sudėtyje, kurioje debiutavo 2004–2005 m. sezone. 2006 m. persikėlė į RC Deportivo de La Coruña klubą, bet po pusmečio pradėjo žaist Liverpool FC.
Nacionalinėje komandoje žaidžia nuo 2008 m. su kuria taip pačiais metais laimėjo Europos čempionatą.

2007 m. sausio 31 d. Árbeloa pasirašė sutartį su Liverpool už 2,5 milijono svarų sterlingų. Premier lygoje debiutavo vasarį prieš Newcastle United. UEFA Čempionų lygoje Árbeloa debiutavo prieš FC Barcelona. Savo pirmą įvartį pelnė 2007 m. balandžio 7 d. prieš FC Reading. Árbeloa savo numerį pasikeitė iš 2 į 17, nes tuo metu 17 priklausė Craig Bellamy.

## Real Madrid

2009 m. buvo parduotas Madrido klubui už 4 milijonų eurų sumą. Árbeloa pasirašė penkerių metų sutartį ir gavo 2 numerį.

## Pasiekimai

### Tarptautiniai

* **[[Europos futbolo čempionatas]]**
:* **Pirma vieta**: 2008 m., 2012 m.
* **[[Pasaulio futbolo čempionatas]]**
:* **Pirma vieta**: 2010 m.

### Klubiniai
* **[[UEFA Čempionų lyga]]**
:* **Antra vieta**: 2007 m.
:* **Antra vieta**: 2008–2009 m. Premier League

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* Asmeninė svetainė
Pėda (matavimo vienetas)

**Pėda** (, **ft**) – nesisteminis ilgio vienetas, lygus 0,3048 m.
Ne SI sistemos matavimo vienetas.

1 ft (pėda) = 12 in (colių) = 1/7 (furlongo) = 30,48 cm (centimetro). Senovės Romoje buvo lygus 0,2962 m.

Žmogaus pėda senovėje pasitarnavo ilgio vieneto atsiradimui. Iki metrinės vienetų sistemos įvedimo naudota įvairiose šalyse, jos vertė skyrėsi.
Didžiojoje Britanijoje, JAV, Rusijoje buvo lygi 0,3048 m, Brazilijoje – 0,3439 m, Švedijoje – 0,2699 m, Vokietijoje – 0,2865 m.

Toks mato vienetas šiais laikais naudojamas Didžiojoje Britanijoje ir beveik visose buvusiose jos kolonijose. Laivyboje naudojamas angliškuose jūrlapiuose nedideliems aukščiams ir jūros gyliams matuoti.

## Lietuvoje
LDK pėda buvo apie 0,325 m. Lietuvą okupavus Rusijai įsigalėjo rusiškoji pėda, lygi 0,3048 m.

## Šaltiniai

## Taip pat skaitykite
* Pėda – gyvūnų atraminės galūnės dalis.
Knutas II Didysis

**Knutas II Didysis** (, , , apie 997 m. – 1035 m. lapkričio 12 d. Šaftesburis, Anglija) – 1016–1035 m. Anglijos karalius, 1019–1035 m. Danijos karalius Knutas II ir 1028–1035 m. Norvegijos karalius.

## Biografija

Kilęs iš Skjoldungų dinastijos, tėvas Svenas I Šakiabarzdis, motina Gunhilda. 
## Šeima
Pirmoji žmona Elfgifu iš Northemptono, antroji žmona – Ema Normandė. Vaikai:
* Svenas Knutsonas (1016–1035 m.), Norvegijos valdytojas
* Haroldas I Zuikiakojis (1015–1040 m.) Anglijos karalius
* Knutas III Hardeknutas (1018–1042 m.) Danijos karalius
* Gunhilda Danė (1020–1038 m.), jos vyras Šventosios Romos imperijos imperatorius Henrikas III.

## Valdymas

1013–1014 m. dalyvavo tėvo žygyje į Angliją. Po jo mirties grįžo į Daniją, kurios karaliumi tapo jo brolis Haraldas II. 1015 m. jis vėl puolė Angliją, po 1016 m. spalio mėn. pergalės prie Ašingtono sutartimi ją pasidalijo su Edmundu II Geležinšoniu, Knutui atiteko šiaurinė ir rytinė dalys. Konkurentui netrukus neaiškiomis aplinkybėmis mirus, užvaldė visą Angliją. Išmokėjęs laivynui Danų pinigus 1018 m. grąžino jį į Daniją, o pats liko Anglijoje.

Jo valdymas jo paties anksčiau nuniokotai šaliai buvo taikios plėtotės ir stabilumo laikotarpis. Knutas II Didysis skatino prekybą, anglų pirkliams tapo prieinama Baltija, daug aukojo Bažnyčiai ir vienuolynams. Po brolio mirties 1018 m. užėmė ir Danijos sostą, 1028 m. užvaldė Norvegiją, kurios siekė nuo 1020 m. Norvegijos vietininku iš pradžių paskyrė jarlą Hakoną Eriksoną, 1029 m. – sūnų Sveną ir jo motiną.

1027 m. kaip piligrimas nukeliavo į Romą, dalyvavo Šventosios Romos imperijos imperatoriaus Konrado II karūnavime, sutarė ištekinti dukrą už imperatoriaus sūnaus. Tuo pačiu buvo patvirtinta Danijos teisė į pietų Jutlandiją, anglų pirkliai atleisti nuo muitų. Dar prieš mirtį 1035 m. prarado Norvegiją, 1042 m. jo iš kelių šalių sukurta valstybė suiro.

## Šaltiniai

## Literatūra
* Politikens bog om danske monarker af Benito Scocozza, Politikens Forlag 1998. ISBN 87-567-5772-7
* Forte, A. Viking Empires (1st ed.), Cambridge, New York: Cambridge University Press, 2005 ISBN 0-521-82992-5
* Lawson, M. K. Cnut: England’s Viking King (2nd ed.), Stroud: Tempus, 2004 ISBN 0-7524-2964-7
* Sawyer, P. The Oxford Ils. History of the Vikings (1st ed.), Oxford, New York: Oxford University Press, 1997 ISBN 0-19-820526-0
* Swanton, Michael, The Anglo-Saxon Chronicle, New York: Routledge, 1996 ISBN 0-415-92129-5
* Trow, M. J. Cnut: Emperor of the North, Stroud: Sutton, 2005 ISBN 0-7509-3387-2

## Nuorodos